Chike

Chike Ezekpeazu Osebuka (maarufu kama Chike tu; alizaliwa 28 Januari 1993) ni mwimbaji wa Nigeria, mtunzi wa nyimbo na mwigizaji. Alipata umaarufu kama mshiriki wa Project Fame West Africa. Aidha, alionesha kipaji chake katika The Voice Nigeria, ambako alishika nafasi ya pili katika msimu wa kwanza. Chike alijitosa katika uigizaji kwa kufanya onyesho lake la kwanza kama Mayowa Badmus katika tamthilia ya Africa Magic Showcase iitwayo Battleground. Pia alionekana kwenye filamu Gang of Lagos, akicheza kama Ify.

Chike alitoa albamu yake ya kwanza ya studio, Boo of the Booless, mnamo tarehe 14 Februari 2020. Albamu yake ya pili ya studio, The Brother's Keeper, ilitolewa mwaka 2022.

Chike ni mwimbaji, mtunzi wa nyimbo na muigizaji kutoka Nigeria. Mtindo wake wa muziki ni mchanganyiko wa R&B, soul na Afro-pop. Chike alipata umaarufu kupitia wimbo wake maarufu “Amen” na tangu hapo ametoa nyimbo na albamu kadhaa zilizofanikiwa.

Muziki wa Chike unajulikana kwa sauti yake yenye hisia na roho, na amesifiwa kwa upeo wake wa sauti pamoja na uwezo wa kuandika nyimbo. Pia ameteuliwa kwa tuzo kadhaa za muziki, ikiwemo Headies na Nigerian Entertainment Awards.

Kama muigizaji, Chike ameonekana kwenye filamu na vipindi kadhaa vya televisheni vya Nigeria, ikiwemo mfululizo maarufu wa TV “BattleGround”.

 Maisha ya awali na elimu 
Chike ni mzaliwa wa Onitsha, Jimbo la Anambra katika eneo la kusini mashariki mwa Nigeria na ni mmoja kati ya watoto wanne. Uamuzi wa Chike wa kufuata taaluma ya muziki uliathiriwa na familia yake. Yeye ni mhitimu wa Covenant University akiwa na shahada ya kwanza katika Uhandisi wa Kompyuta.

Marejeo

Viungo vya nje
Ukurasa wa Chike katika ukurasa wa DSTV Sauti ya Nigeria

Jamii:Wasanii wa Nigeria
jamii:waliozaliwa 1993
jamii:watu walio hai
jamii:WikiMonthly Edit-a-thon Kilimanjaro